Diari Oficial de la Generalitat Valenciana


Sumari del DOGV 5630, del 31-10-2007 (2007/13221)

ORDE de 22 d'octubre de 2007, de la Conselleria d'Educació, per la qual s'adapten les normes contingudes en el Decret 233/1997, de 2 de setembre, del Consell, pel qual s'aprova el Reglament Orgànic i Funcional de les Escoles d'Educació Infantil i dels Col·legis d'Educació Primària, referides a la composició dels consells escolars dels centres d'Educació Especial de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/10/22/(1)/dof/vci/html**

### Dades del document

Número de DOGV
:   5630

Data del DOGV
:   31-10-2007

Secció del DOGV
:   I. DISPOSICIONS GENERALS

Número del document
:   2007/13200


Data del document
:   22-10-2007

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Consell Escolar
    * reglament intern
    * centre d'ensenyament
    * educació especial
    * legislació
    * ensenyament primari
    * educació preescolar
    * legislació escolar

ORDE de 22 d'octubre de 2007, de la Conselleria d'Educació, per la qual s'adapten les normes contingudes en el Decret 233/1997, de 2 de setembre, del Consell, pel qual s'aprova el Reglament Orgànic i Funcional de les Escoles d'Educació Infantil i dels Col·legis d'Educació Primària, referides a la composició dels consells escolars dels centres d'Educació Especial de la Comunitat Valenciana. [2007/13181]  
L'article 126.8 de la Llei Orgànica 2/2006, de 3 de maig, d'Educació, establix respecte a la composició del Consell Escolar, que en els centres específics d'Educació Especial i en aquells que tinguen unitats d'educació especial formarà part també del Consell Escolar un representant del personal d'atenció educativa complementària.  
La disposició addicional segona del Reglament Orgànic i Funcional de les Escoles d'Educació Infantil i dels Col·legis d'Educació Primària disposa que s'adaptaran les normes contingudes en este reglament als centres específics d'Educació Especial.  
Per a l'adequat desenrotllament del procés electoral per a l'elecció dels consells escolars d'estos centres és necessari, per a complir el que preveu article 126.8 de la Llei Orgànica 2/2006, de 3 de maig, d'Educació, i fins que no s'aprove la seua pròpia normativa, adaptar la composició dels consells escolars dels centres d'Educació Especial i d'aquells que tinguen unitats d'educació especial, disposada en el referit Reglament Orgànic i Funcional.  
Fent ús de l'autorització concedida, la present orde determina la composició dels consells escolars dels centres d'Educació Especial i d'aquells que tinguen unitats d'educació especial de la Comunitat Valenciana.  
En virtut d'això, i fent ús de les facultats que em conferix l'article 28 de la Llei de Consell,   
ORDENE  
Primer  
En els centres d'Educació Especial i en aquells que tinguen unitats d'educació especial, formarà part del Consell Escolar, a més dels membres previstos en l'article 30 del Decret 233/1997, de 2 de setembre, del Consell, pel qual s'aprova el Reglament Orgànic i Funcional de les Escoles d'Educació Infantil i dels Col·legis d'Educació Primària, un representant del personal d'atenció educativa complementària.  
Segon  
El representant del personal d'atenció educativa complementària, serà triat per i entre el personal que realitza estes funcions en el centre, sempre que estiga vinculat a este per relació jurídica administrativa o laboral. Tot el personal d'atenció educativa complementària del centre que reunisca els requisits indicats, té la condició de persona electora i elegible.  
Tercer   
Per a l'elecció del representant en el consell escolar del centre del personal d'atenció educativa complementària, es constituirà una mesa integrada pel director o directora, que actuarà com a president o presidenta, el secretari o secretària i el membre del personal mencionat amb més antiguitat en este. Si el nombre d'electors és inferior a cinc, la votació es realitzarà davant de la mesa electoral del professorat, en urna separada.  
Quart  
1. En l'elecció dels representants del personal d'atenció educativa complementària, el vot serà directe, secret i no delegable. Cada elector depositarà en la mesa electoral una papereta en què farà constar el nom i cognoms de la persona a qui atorgue la seua representació.  
2. Si alguna persona del sector del personal d'atenció educativa complementària, per malaltia o altres motius justificats, no pot estar present en l'acte de votació, podrà deixar el seu vot sota la custòdia del secretari o secretària del centre. A este efecte, s'introduiran els noms dels candidats votats en un sobre tancat que al seu torn s'introduirà en un altre sobre amb les dades identificatives de l'elector i les firmes de la persona interessada i del secretari o secretària, encreuades en la solapa. També es podrà exercir el vot per correu d'acord amb la legislació electoral vigent.  
Quint  
S'autoritza a la Secretaria Autonòmica d'Educació, de la conselleria d'Educació perquè dicte les instruccions necessàries per al desplegament i aplicació de la present orde.  
Sext  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 22 d'octubre de 2007  
El conseller d'Educació,  
ALEJANDRO FONT DE MORA TURÓN


Còpia Permalink ELI